42. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Φ. 092/5/323372 της 15 Ιουλ./6  Αυγ. 1980 (ΦΕΚ Β΄ 744) Περί συγγραφικών αμοιβών βιβλίων, ευρετηρίων κ.λ.π. Υπ. Εθν. Αμύνης. Έχοντες υπ’ όψει: α)Τας διατάξεις της παρ. 3 του άρθρ. 43 του Ν. Δ. 721/70 «περί Οικονομικής Μερίμνης και Λογιστικού των Ενόπλων Δυνάμεων». β)Την υπ’ αριθ. Φ. 010/322206/16.5.80 Κοινήν Απόφασιν Πρωθυπουργού και Υπουργού Εθνικής Αμύνης «περί αναθέσεως αρμοδιοτήτων ΥΕΘΑ εις Υφυπουργούς Εθνικής Αμύνης», αποφασίζομεν: Αντικείμενον Άρθρ.1.–Καθορίζομεν ως ακολούθως τας καταβαλλομένας αμοιβάς δια την συγγραφήν βιβλίων, ευρετηρίων, καταλόγων, ύλη υπηρεσιακών περιοδικών, συλλογήν διατάξεων, σύνταξιν εκπαιδευτικών εγχειριδίων, ενέργειαν μεταφράσεων, εκπόνησιν ειδικών μελετών οργανώσεως ή αναλογιστικών μελετών και πάσαν ετέραν έκτακτον επιστημονικήν ή τεχνικήν εργασίαν. Δικαιούχοι Άρθρ.2.–1.Των δια της παρούσης καθοριζομένων αμοιβών δικαιούνται: α)Οι στρατιωτικοί οιουδήποτε βαθμού, των κλάδων των Ενόπλων Δυνάμεων. β)Οι δημόσιοι υπάλληλοι και υπάλληλοι Ν.Π.Δ. Δ. γ)Οι συνταξιούχοι των ανωτέρω κατηγοριών. δ)Ιδιώται. Ποσά Αμοιβών Άρθρ.3.–1.Εις τα εν άρθρ. 2 αναγραφόμενα πρόσωπα εις α ανατίθεται, δι’ αποφάσεων του Υπουργού Εθνικής Αμύνης ή των εξουσιοδοτουμένων Οργάνων της Ιεραρχίας των Κλάδων των ΕΔ, η εκτέλεσις των ως άνω εν άρθρ. 1 εργασιών, καταβάλλονται αι κάτωθι αμοιβαί: α)Δια πρωτότυπον εργασίαν. 1)Επί εντύπου μεγέθους σελίδος 21,50Χ29 εκατοστών, των 7900 – 8000 γραμμάτων εκάστης σελίδος δραχμαί 600 δι’ εκάστην σελίδα ή 9600 δι’ έκαστον τυπογραφικόν φύλλον (16σέλιδον). 2.Επί εντύπου μεγέθους σελίδος 17,50Χ25 εκατοστών, των 2200 – 2300 γραμμάτων εκάστης σελίδος δραχμαί 200 δι’ εκάστην σελίδα ή 3200 δι’ έκαστον τυπογραφικόν φύλλον (16σέλιδον). 3)Επί εντύπου μεγέθους σελίδος 13Χ19,50 εκατοστών, των 1500–1600 γραμμάτων εκάστης σελίδος δραχμαί 120 δι’ εκάστην σελίδα ή 1920 δι’ έκαστον τυπογραφικόν φύλλον (16σέλιδον). β)Δια μεταφράσεις. 1)Δι’ έντυπον της παρ. 1α(1) του παρόντος άρθρου δραχμαί 360 δι’ εκάστην σελίδα ή 5760 δι’ έκαστον τυπογραφικόν φύλλον. 2)Δι’ έντυπον της παρ. 1α(2) του παρόντος άρθρου δραχμαί 120 δι’ εκάστην σελίδα ή δραχμαί 1920 δι’ έκαστον τυπογραφικόν φύλλον. 3)Δι’ έντυπον της παρ. 1α(3) του παρόντος άρθρου δραχμαί 75 δι’ εκάστην σελίδα ή δραχμαί 1200 δι’ έκαστον τυπογραφικόν φύλλον. γ)Αμοιβή Μελών Επιτροπής Κρίσεως (Μελετών – Συγγραφών – Μεταφράσεως κλ.π.). 1)Δια την κρίσιν εντύπων της παρ. 1α(1) του παρόντος άρθρου δραχμαί 480 ανά μέλος, δι’ έκαστον τυπογραφικόν φύλλον. 2)Δια την κρίσιν εντύπων των παρ. «1α(2) και 1α(3) δραχμαί 160 ανά μέλος, δι’ έκαστον τυπογραφικόν φύλλον. δ)Αμοιβή Επιμελητού Ύλης και Διορθώσεως. 1)Δι’ έντυπον της παρ. 1α(1) του παρόντος άρθρου δραχμαί 3200 δι’ έκαστον τυπογραφικόν φύλλον. (2)Δι’ έντυπον της παρ. 1α(2) του παρόντος άρθρου δραχμαί 1040 δι’ έκαστον τυπογραφικόν φύλλον. 3)Δι’ έντυπον της παρ. 1α(3) του παρόντος άρθρου δραχμαί 640 δι’ έκαστον τυπογραφικόν φύλλον. 2.Τα μέλη των Επιτροπών της παρ. 1γ του παρόντος άρθρου δεν δύνανται να είναι πλείονα των τριών. Δικαιολογητικά – Περιορισμοί Άρθρ.4.–1.Δια την πληρωμήν των ανωτέρω αμοιβών απαιτούνται τα κάτωθι δικαιολογητικά: α)Δια τας εν παρ. 1α και 1β του άρθρ. 3 αμοιβές. 1)Απόφασις του Υπουργού Εθνικής Αμύνης ή των εξουσιοδοτημένων οργάνων της Ιεραρχίας των Κλάδων ΕΔ, δι’ ης ανατίθεται και εγκρίνεται η εκτέλεσις των ως άνω εργασιών. 2)Βεβαίωσις του αρμοδίου επιτελικού Γραφείου ή Υπηρεσίας εκάστου Κλάδου των ΕΔ περί της εκτελέσεως και καταλληλότητος της εργασίας, περιλαμβάνουσα και άπαντα τα στοιχεία προσδιορισμού της αμοιβής. (Μετά τη σελ. 1290,524) Σελ. 1290,525 Τεύχος 770 – Σελ. 71 Οικονομική Μέριμνα Ενόπλων Δυνάμεων 36.Π.α.40-42 3)Εξοφλητική απόδειξις του δικαιούχου. 4)Βεβαίωσις της αρμοδίας Υπηρεσίας, περί της θέσεως και των καθηκόντων του δικαιούχου, εφ’ όσον ούτος τυγχάνει Στρατιωτικός ή υπάλληλος της στρατιωτικής υπηρεσίας. β)Δια τας εν παρ. 1γ αμοιβάς του άρθρ. 3. 1)Απόσπασμα διαταγής συγκροτήσεως της Επιτροπής. 2)Βεβαίωσις του αρμοδίου Επιτελικού Γραφείου ή Υπηρεσίας εκάστου Κλάδου των ΕΔ περί του κατά μήνα συνόλου των τυπογραφικών φύλλων άτινα απετέλεσαν αντικείμενον κρίσεως της Επιτροπής, κεχωρισμένως κατά είδος εντύπου ως εν τη παρ. 1α του άρθρ. 3 περιλαμβάνεται. 3)Εξοφλητική απόδειξις του δικαιούχου. 4)Βεβαίωσις της αρμοδίας Υπηρεσίας ως εν παρ. 1α(4) του παρόντος άρθρου. γ)Δια τας εν παρ. 1δ αμοιβάς του άρθρ. 3. Πληρωμή – Κρατήσεις Άρθρ.5.–1.Αι δια της παρούσης καθοριζόμεναι αποζημιώσεις, ως πρόσθετοι αμοιβαί καταβάλλονται μέσω του Ταμείου Παρακαταθηκών και Δανείων ή της Αγροτικής Τραπέζης της Ελλάδος, υπό της αρμοδίας Διαχειρίσεως Χρηματικού του Κλάδου ΕΔ, δια λογαριασμόν του οποίου εξετελέσθη η εργασία. 2.Αι ανωτέρω αμοιβαί υπόκεινται εις τας κάτωθι κρατήσεις: α)ΤΑΣΞ ή ΤΑΝ ή ΤΑΣΑ 5% δια τους Στρατιωτικούς. β)ΜΤΠΥ 2% δια τους Πολιτικούς Δημοσίους Υπαλλήλους μετόχους του Ταμείου τούτου ή 1% δια τους μη μετόχους. γ)Φόρος εισοδήματος 5%. δ)ΟΓΑ 10% επί του φόρου εισοδήματος. ε)Υγειονομική περίθαλψις 0,5% δια τους Στρατιωτικούς και Δημοσίους Υπαλλήλους. στ)Χαρτόσημον 1% και ΟΓΑ 20% επί χαρτοσήμου. ζ)ΜΤΑ 1% δια τας καταβαλλομένας υπό του ΓΕΑ αμοιβάς. η)Οσάκις αι δια της παρούσης καθοριζόμεναι αμοιβαί δεν καταβάλλονται ως πρόσθετοι τοιαύται, αι εις βάρος τούτων κρατήσεις, υπολογίζονται ως υπό των οικείων διατάξεων προβλέπονται. Ισχύς – Καταργούμεναι Διατάξεις Άρθρ.6.–1.Η ισχύς της παρούσης άρχεται από της πρώτης του επομένου από της εκδόσεώς της μηνός. 2.Από της ισχύος της παρούσης καταργείται πάσα προγενεστέρα διάταξις συναφούς περιεχομένου, ιδιαιτέρως δε η υπ’ αριθ. Φ. 092/5/342417/8-8-76 Κοινή Απόφασις ημών. Σελ. 1290,526 Τεύχος 770 – Σελ. 72 36.Π.α.42 Οικονομική Μέριμνα Ενόπλων Δυνάμεων 